**Tu pleci**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TU PLECI

Încui ușa și pleci

și nici că-ți mai pasă

în urmă ce lași.

Te duci, rătăcești,

în lumea cea largă,

sperând să găsești,

o altfel de viață.

Norocu-ți încerci

și pașii te poartă

pe drumuri ce duc

nicăieri.

Tu mergi, hoinărești,

prin lume străină,

purtat de iluzii

deșarte.

Oricât te-amăgești,

că ești mulțumit

de tot ce tu faci,

aleanul rămâne.

Căci sufletul tău,

nu vrea, nu te lasă,

s-arăți că nu-ți pasă

în urmă ce lași.

El veșnic îți cere,

să-l duci, des, acasă.

Alexandrina Spânu-SPERANȚE